stanford-oval/wikipedia huggingface dataset:
נחל כנף

| --- | --- |
אין תמונה חופשית
 מידע כללי
 אורך:  כ-12 ק"מ
 אגן ניקוז:  20 קמ"ר
 מוצא:  סמוך לצומת דליות
 גובה מוצא הנהר:  460 מטרים
 שפך:  הכנרת
 מדינות באגן הניקוז:  ישראל
  (למפת הגליל העליון מוגדלת) נחל כנף(למפת הגליל העליון רגילה) נחל כנף(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל כנף(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל כנף
נַחַל כָּנָף הוא נחל אכזב, אשר עובר במרכז רמת הגולן ונשפך לכנרת באזור מושב רמות.
אורכו של הנחל כ-12 קילומטרים והוא זורם ממזרח לכיוון מערב. בחלקו המערבי הוא זורם בוואדי המגיע לעומק של כ-200 מטרים. השם כנף שעל שמו גם קרוי מושב כנף, מקורו בחורבת כנף הסמוכה. באזור מרכז הואדי מעל ערוץ הנחל נמצא מושב כנף. בנוסף, קרוב לאזור שפך הנהר ופתח הואדי נמצא מושב רמות.
הנחל ניזון לאורכו ממספר מעיינות קטנים, בהם מעיין כנף הנובע בדופן המדרון הצפוני של הואדי, ליד מושב כנף.
| נחלי רמת הגולן |
| --- | --- | --- |
| נחלי איתן | נחל חרמון • נחל סער • ואדי אבו סעיד • נחל שוח • נחל גילבון • נחל משושים • נחל זוויתן • נחל יהודיה • נחל עיט • נחל גמלא • נחל בזלת • נחל דליות • נחל סמך • נחל אל על • ירמוך |  |
| נחלי אכזב | נחל שיאון • נחל חבושית • נחל ערער • נחל גובתה • נחל סנאים • ואדי אל-חמאם • נחל חזורי • נחל ירדינון • נחל עורבים • נחל פרש • נחל חמדל • נחל נשף • ואדי עין א-תינה • נחל יוסיפון • מסיל אל-ע'נאמה • נחל קצרין • נחל חיוויאי • נחל בתרא • נחל נשרים •  נחל שפמנון • נחל כנף • נחל נוב • נחל  צלצל • נחל עין גב • נחל מיצר • ואדי ברברה • ואדי סמר • נחל פרע • נחל רוקד |  |
ערך זה הוא קצרמרבנושא רמת הגולן. אתם מוזמנים לתרום לוויקיפדיה ו.
נחל כיסן

| --- | --- |
אין תמונה חופשית
 מידע כללי
 אורך:  כ־3 ק"מ
 גובה מוצא הנהר:  כ־600 מטרים
 שפך:  נחל קינה
 מדינות באגן הניקוז:  ישראל 
  (למפת צפון הנגב מוגדלת) נחל כיסן(למפת צפון הנגב רגילה) נחל כיסן(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל כיסן(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל כיסן
 
נחל כיסן הוא נחל אכזב בקצה מדבר הנגב. אורכו כשלושה קילומטרים.
תוואי הנחל

מוצא הנחל ממוקם בגובה של כ־600 מטרים מעל פני הים, כשני קילומטרים דרומית למנחת ערד. הוא ממשיך מערבה לאורך כשלושה קילומטרים עד שנשפך לנחל קינה בקרבת חורבת עוזה, בגובה 485 מטרים מעל פני הים. נחל קינה זורם דרומה ונשפך בסופו לנחל חימר (הנשפך לבריכות האידוי של ים המלח באזור נווה זוהר).
ערך זה הוא קצרמרבנושא נהרות ונחלים ובנושא גאוגרפיה של ישראל. אתם מוזמנים לתרום לוויקיפדיה ו.
סו

ערך זה עוסק במספר שבטי ילידים אמריקאיים. אם התכוונתם למשמעות אחרת, ראו .
ציפור אדום – בן שבט הסו
סוּ (באנגלית (ממקור צרפתי): Sioux) הוא שם קיבוצי למספר שבטי ילידים המתגוררים באמריקה הצפונית. שטח המחיה ההיסטורי של הסו היה במרחבי המישורים הגדולים, בתחומי המדינות מינסוטה, נברסקה, דקוטה הצפונית, דקוטה הדרומית וצפון איווה שבארצות הברית ובמניטובה שבדרום קנדה.
ניתן לחלק את אומת הסו לשלוש קבוצות לשוניות: הלקוטה, הנקוטה (נקראים גם יאנקטון ויאנקטונאי או דקוטה מערביים) והדקוטה (נקראים גם סאנטי או דקוטה מזרחיים).
הגבעות השחורות שבמערב דקוטה הדרומית, היוו במהלך ההיסטוריה מוקד משיכה מיסטי לבני שבטי הסו, אשר האמינו שהאלים חיים במעלה ההר, אך לא היו מודעים לעושר הרב הטמון באדמה. בתקופת הבהלה לזהב, כאשר הרפתקנים פלשו בהמוניהם אל נחלת הסו, נוצרו מתחים ועימותים שהתפתחו לכדי קרבות בין בני הסו לצבא ארצות הברית. בקרבות אלו נחשפו חלק מהגיבורים המיתולוגיים של המערב הפרוע, דוגמת סוס משוגע ושור יושב.
עיקר מזונם של שבטי הסו הגיע מציד ביזון, ומקומות מושבם ונדודיהם נקבעו בהתאם לנדידת עדרי בהמות אלו.
יכולתם הניידת של שבטי הסו התבטאה במהירות בניית וקיפול מושבם הזמני ושימוש בסוסים.
טיפי הוא שמו של אוהל בשפת בני הסו, פירושו: בית או מעון. בשם זה נקרא האוהל שבו גרו הילידים.
בשמורת האינדיאנים פיין רידג' (Pine Ridge, בדקוטה הדרומית על גבול נברסקה) נמצאת אוכלוסייה גדולה של צאצאי בני שבט הסו, החיים בעוני רב. לא הרחק משם מצוי אתר ההנצחה לזכר ההרוגים בטבח וונדד ני, שם נהרגו כ-300 ילידים, ביניהם 200 נשים וילדים, והיה הקרב שסיכם את מלחמות האינדיאנים.
בשנת 1948 החלו צאצאי הסו בהקמת אנדרטה עצומת ממדים בגבעות השחורות הנקראת "אנדרטת סוס משוגע" (Crazy Horse Memorial), לזכר סוס משוגע ולזכר תרבותם. הפסל מיועד להיות המונומנט הגדול ביותר בעולם ולצידו פארק תיירות גדול ומוזיאון.
שבטי הסו מוזכרים בסרט "רוקד עם זאבים" של קווין קוסטנר משנת 1990, וכן בכתבי קרל מאי.
שבט הסו לקוטה מוזכר גם בתוכנית הקומדיה של נטפליקס "קימי שמידט" ("Unbreakable Kimmy Schmidt").
סאפאקיישן

| --- | --- |

 מקום הקמה:  ניו יורק 
 תקופת הפעילות:  1988-1998   2002
 סוגה:  דת' מטאל ברוטאלי, דת' מטאל טכני
 חברת תקליטים:  Nuclear Blast Relapse Roadrunner
 https://www.suffocationofficial.com/
 חברים
 טרנס הובס צ'רלי אריגו דרק בויאר אריק מורוטי ריקי מאיירס
 חברים לשעבר
 פרנק מאלן מייק סמית' גאי מארצ'ס דאג קריטו ג'וש בארון כריס ריצ'רדס דאג בון דייב קולרוס קווין טאלי טוד גרמן
 
סאפאקיישן (Suffocation, בתרגום לעברית - "חנק") היא להקת דת' מטאל ברוטאלי/טכני אמריקאית שהוקמה בשנת 1988 ב-Centereach, ניו יורק. לסאפאקיישן הייתה השפעה רבה על ז'אנר הדת' מטאל, והם נחשבים לחלוצים של דת' מטאל ברוטאלי. סאפאקיישן היוו את האיזון בין צלילים אכזריים (דת' מטאל ברוטאלי) וטכניים (דת' מטאל טכני) הנשמעים לעיתים קרובות בדת' מטאל מודרני. הלהקה ידועה גם בגלל שהיו חברים בה שני נגנים אפריקאים (המתופף מייק סמית' והגיטריסט טרנס הובס), דבר נדיר בסצנת האקסטרים מטאל. המתופף מייק סמית' עזב את הלהקה עקב חילוקי דעות אישיים עם חברים בלהקה, כך שכיום טרנס הובס הוא האפריקאי היחיד בלהקה.
הלהקה התפצלה אחרי Despise the Sun ועשתה רפורמה ב-2002 עם כמה שינויים בהרכב. דאג קריטו התבקש להצטרף כשהלהקה עשתה רפורמה, אבל ככל הנראה, הוא לא היה מעוניין. מייק סמית' עזב את הלהקה שוב ב-2012 עקב חילוקי דעות אישיים עם חברים אחרים והוחלף על ידי דייב קולרוס (שניגן בעבר עם הלהקה ב-Despise the Sun). מאוחר יותר הוחלף קולרוס בקווין טאלי.
ב-2007 סאפאקיישן הוצגה בפרסומת לערוץ ההיסטוריה. הלהקה הופיעה בסרטון התדמית של ערוץ ההיסטוריה לסרט התיעודי The Dark Ages, כשהיא ניגנה את השיר "Bind, Torture, Kill".
חברי הלהקה

טרנס הובס - גיטרה (1990-1998, 2002-היום)
צ'רלי אריגו - גיטרה (2016-היום)
דרק בויאר - גיטרה באס (2004-היום)
אריק מורוטי - תופים (2016-היום)
ריקי מאיירס - שירה (2019-היום)
חברי הלהקה > חברים לשעבר

פרנק מאלן - שירה (1988-1998, 2002-2018)
מייק סמית' - תופים (1990-1994, 2002-2012)
גאי מארצ'ס - גיטרה (1988-1990, 2003-2016)
דאג קריטו - גיטרה (1990-1998)
ג'וש בארון - גיטרה באס (1988-1991, 2002-2004)
כריס ריצ'רדס - גיטרה באס (1991-1998)
דאג בון - תופים (1994-1995)
דייב קולרוס - תופים (1995-1998, 2012-2014)
קווין טאלי - תופים (2014-2016)
טוד גרמן - גיטרה (1988-1990)
דיסקוגרפיה

Reincremation (דמו, 1990)
Human Waste (מיני-אלבום, 1991)
Effigy of the Forgotten (אלבום מלא, 1991)
Breeding the Spawn (אלבום מלא, 1993)
Pierced from Within (אלבום מלא, 1995)
Despise the Sun (מיני-אלבום, 1998)
Souls to Deny (אלבום מלא, 2004)
Suffocation (אלבום מלא, 2006)
Blood Oath (אלבום מלא, 2009)
Pinnacle of Bedlam (אלבום מלא, 2013)
of the Dark Light... (אלבום מלא, 2017)
Hymns From the Apocrypha (אלבום מלא, 2023)
הערות שוליים

1 2  Suffocation - Encyclopaedia Metallum: The Metal Archives, www.metal-archives.com
↑  Suffocation @ History Channel - The Dark Ages, נבדק ב-2022-02-04
| --- | --- |
בקרת זהויות :  BnF: cb13960720x (data)  ISNI: 0000 0001 0945 3768  LCCN: no98016800  MusicBrainz: 5db9f569-cadd-4f8b-b460-d4031b0b3716  NKC: xx0158616  VIAF: 151457923   WorldCat (עם VIAF): 151457923
סוס מקסיקני

| סוס מקסיקני |
| --- | --- |
איור משוער של סוס מקסיקני  שלד של סוס מקסיקני
תקופה
פליסטוקן כ-2,588,000–9,000 שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מפריטי פרסה
תת־סדרה:: Hippomorpha
משפחה:: סוסיים
סוג:: סוס
מין:: סוס מקסיקני
שם מדעי
 Equus conversidens ‏אוון, 1869

סוס מקסיקני (שם מדעי: Equus conversidens) הוא מין סוס פרהיסטורי שחי בתקופת הפליסטוקן באמריקה הצפונית. ישנם חוקרים שטוענים שמין זה הוא טקסון מוטל בספק. מאובני הסוס נמצאו במקסיקו סיטי, בירת מקסיקו לראשונה ב-1869. מאובנים נוספים נמצאו בהמשך בעיר קניון שבטקסס ובאריזונה, ניו מקסיקו, קנזס, אוקלהומה ופלורידה.
עם זאת מחקרים שונים בדקו את קרבת המאובנים למאובנים של סוגים מהמינים: Equus francisci ,Equus tau ,Equus littoralis ,Equus achates ו-Equus barcenaei גרמו לחוקרים רבים לראות במין זה מין לא רלוונטי.
בהנחה שהיה מין נפרד הוא היה קטן יחסית והגיע עד לגובה 2 מטרים בכתפיים ולמשקל 200–300 קילוגרם. הוא היה בעל רגליים דקות אך ארוכות ויכל לרוץ היטב.
מין זה שרד יותר מרוב הסוסיים האמריקאים ונכחד לפני 11,000-9,000 שנה, אולי בתוצאה מציד או ממגפה קטלנית.
ניתוח ויפל

גידול ממאיר (אדנוקרצינומה) בראש הלבלב שנכרת בניתוח ויפל
ניתוח ויפל (באנגלית: Whipple surgery), ידוע אף בשם הליך ויפל (באנגלית: Whipple procedure) ובשם פנקריאטיקודואודנקטומי (בלטינית: Pancreaticoduodenectomy) הוא ניתוח ארוך ומורכב בחלל הבטן, המתבצע על הלבלב, התריסריון, ואיברים פנימיים נוספים. יעודו העיקרי של ניתוח זה הוא לטיפול בגידולים ממאירים בראש הלבלב, גידולים ממאירים בצינור המרה או בתריסריון סמוך ללבלב.
היסטוריה

ההליך הניתוחי הננקט בניתוח ויפל תואר לראשונה על ידי אלסנדרו קודיווילה בשנת 1898. השימוש הראשון בהליך לסרטן התרסריון בוצע על ידי המנתח הגרמני ואלטר קאוש בשנת 1909 ותואר על ידו בספרות הרפואית בשנת 1912. ההליך נקרא על שמו של המנתח האמריקאי אלן אולדפת'ר ויפל, אשר שכלל את שיטת הניתוח ופרסמה בשנת 1935, ואף הוסיף ושכלל את השיטה לאורך השנים.
הליך הניתוח

הרעיון הבסיסי בהליך ניתוח ויפל הוא בעובדה שראש הלבלב מקבל אספקת דם מאותו עורק המוביל אף לתרסריון. כלי דם זה עובר דרך הלבלב, כך שבעת כריתת הלבלב, מתחייבת אף כריתת התריסריון. הסרת ראש הלבלב ללא כריתת התריסריון, תותיר את האחרון ללא אספקת דם מספקת.
ההליך המקובל של ניתוח ויפל כולל כריתה של החלק הרחיקני של הקיבה, החלק הראשון והשני של התריסריון, ראש הלבלב, החלק הרחיקני של צינור המרה המשותף, המעי הריק הקריבני, בלוטות הלימפה באזור הניתוח, וכיס המרה. חלקו המשחזר של הניתוח מורכב מחיבור החלק הנותר של הלבלב למעי הריק וחיבור צינור המרה למעי הריק, כדי לאפשר למיצי העיכול ומיצי המרה לזרום לדרכי העיכול וכן חיבור של הקיבה אל המעי הריק כדי לאפשר מעבר מזון.
ניתוח מורכב זה בוצע במקורו בשני חלקים, אולם בשנת 1940 שכלל ויפל את שיטת הניתוח ואיפשר לעשותו כהליך בודד. אורך הניתוח בממוצע בין ארבע לשבע שעות. סיכון התמותה מניתוח ויפל בארצות הברית הוא כ-5%. לאחר החלמה מן הניתוח חולים עלולים לסבול מקשיי עיכול ומירידה במשקל בשל השינוי במערכת העיכול  והקושי באכילה, לרוב תופעה זו תחלוף בין חודש לחצי שנה לאחר הניתוח. לעיתים מתפתחת סכרת בעקבות הוצאת חלק מהלבלב, ואז נדרשת כלכלה המותאמת למחלת הסכרת וטיפול בזריקות אינסולין.
הערות שוליים

↑  O. Whipple, W. B. Parsons, C. R.Mullins. Treatment of carcinoma of the ampulla of Vater. Annals of Surgery, Philadelphia, 1935, 102: 763-779.
↑  About Whipple Procedure
↑  ניתוח לכריתת ראש הלבלב (וויפל), באתר www.sheba.co.il
↑  כריתת ראש לבלב - Whipple | המרכז הרפואי שערי צדק, באתר www.szmc.org.il
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
נלסון ויוואס

נלסון דויד ויוואס (בספרדית: Nelson Davíd Vivas; נולד ב-18 באוקטובר 1969) הוא כדורגלן עבר ארגנטינאי ששיחק בעמדת המגן.
לאחר שהחל את הקריירה בארגנטינה במדי קילמס ובוקה ג'וניורס, עבר ויוואס לאירופה שם שיחק בלוגאנו, ארסנל, סלטה ויגו ואינטר מילאנו. הוא ייצג את נבחרת ארגנטינה עם קרוב לארבעים הופעות, ביניהן בשני טורנירי קופה אמריקה ובטורניר מונדיאל 1998.
לאחר פרישתו היה לעוזר מאמן ולאחר מכן למאמן ראשי בליגות הבכירות בארגנטינה, וכיום הוא עוזר מאמן בקבוצת אתלטיקו מדריד.
קריירת משחק

ויוואס החל את קריירת המשחק בקבוצת הנוער סומיסה דה סן ניקולאס, וב-1990 החל את הקריירה הבוגרת במדי קילמס מליגת המשנה הארגנטינאית. בעונת הבכורה שלו בקבוצה הצליחה הקבוצה לזכות באליפות ליגת המשנה ולעלות לליגה הבכירה. את הופעת הבכורה שלו בליגה הבכירה ערך ב-10 בספטמבר 1991, מול ניואל'ס אולד בויס, אך העונה העגומה של קילמס הסתיימה עם המקום האחרון בשני הטורנירים של העונה, האפרטורה והקלאוסורה, והובילה את קילמס חזרה לליגת המשנה. לקראת טורניר אפרטורה 1994 עבר ויוואס לבוקה ג'וניורס. הוא שיחק במדי הקבוצה במשך שלוש וחצי שנים, בהם לא הצליח להגיע להישגים משמעותיים עם הקבוצה.
במהלך עונת 1997/1998 החל ויוואס את הקריירה האירופית, כשעבר בהשאלה ללוגאנו מהליגה השווייצרית השנייה. ויוואס היה לחלק משמעותי מחזרתה של לוגאנו לליגה הבכירה מהמקום השני בטבלה. בסיום אותה עונה, בין היתר בעקבות הופעותיו במונדיאל 1998, הגיעה הפריצה הגדולה בקריירה של ויוואס, שנרכש מבוקה על ידי ארסנל תמורת כ-1.6 מיליון ליש"ט לקראת עונת 1998/1999.
בעונה הראשונה בארסנל היה ויוואס למגן המחליף של מגניה הוותיקים של ארסנל, לי דיקסון ונייג'ל וינטרברן. את הופעת הבכורה שלו בפרמייר ליג ערך ב-22 באוגוסט 1998, במסגרת המחזור השני של העונה, כשעלה כמחליף שש דקות לסיום המשחק מול ליברפול באצטדיון אנפילד. בסך הכול רשם ויוואס 23 הופעות ליגה באותה העונה, מתוכן עשר בהרכב, והיה שותף למקום השני של ארסנל בטבלה.
עונה אחר כך, בעקבות הצטרפותם של סילביניו ושל אולג לוז'ני לקבוצה, נפגעו עוד יותר דקות המשחק של ויוואס. במחצית העונה הראשונה ערך ויוואס חמש הופעות ליגה, מתוכן אחת בלבד בהרכב, ובחלון ההעברות הושאל לסלטה ויגו מהליגה הספרדית. במדיה של סלטה ערך ויוואס 13 הופעות ליגה, מתוכן תשע בהרכב הפותח, ובסיום העונה חזר לארסנל. ויוואס התקשה למצוא את מקומו בארסנל גם בעונת 2000/2001, בה היה שותף ל-12 הופעות ליגה, מתוכן פתח רק בשלוש. שוב היה ויוואס לחלק מהסגל שסיים במקום השני בטבלת הפרמייר ליג.
לקראת עונת 2001/2002, עם סיום חוזהו בארסנל, הצטרף ויוואס לאינטר מילאנו האיטלקית, בהדרכתו של בן ארצו הקטור קופר. גם במדיה של אינטר התקשה ויוואס הוותיק להותיר חותם, ונותר מחוץ להרכב ברוב משחקי הקבוצה. בשתי עונות במדי אינטר ערך ויוואס 19 הופעות ליגה בלבד, ובסיום עונת 2002/2003 עזב את הקבוצה ואת הכדורגל האירופי, וחזר למולדתו ארגנטינה.
על אף עברו בבוקה ג'וניורס, הצטרף ויוואס ב-2003 ליריבתה המושבעת ריבר פלייט. עם זאת, הוא התקשה להשאיר חותם בקבוצה, ובעקבות קשיים כלכליים עזב אותה באמצע העונה לאחר שבע הופעות ליגה בלבד במדיה. לאחר שעזב את ריבר חזר לשחק במדי קילמס, בה החל את הקריירה הבוגרת. במדיה של קילמס חזר ויוואס להיות שחקן משמעותי, אך לאחר 24 הופעות ליגה במדי הקבוצה ובעקבות אי תשלום משכורות ובעיות כלכליות במועדון, פרש ב-2005 ממשחק פעיל, בגיל 35.
קריירת משחק > נבחרת ארגנטינה

ויוואס החל את דרכו בנבחרת ארגנטינה תחת המאמן דניאל פסארלה, וערך את הופעת הבכורה שלו ב-16 בנובמבר 1994 בניצחונה של ארגנטינה על צ'ילה 3-0 במשחק ידידות. ויוואס עלה מהספסל במקומו של מרסלו אסקודרו בדקה ה-81. שנה אחר כך נכלל בסגל של פסארלה לגביע המלך פהד 1995, אך לא שותף במשחקיה של ארגנטינה שסיימה את הטורניר במקום השני.
ויוואס זומן על ידי פסארלה לטורניר קופה אמריקה 1997 בבוליביה. ויוואס פתח בהרכב במשחקה האחרון של ארגנטינה בשלב הבתים, 1-1 מול פרגוואי, ושמר על מקומו גם ברבע הגמר, בו הודחה ארגנטינה לאחר הפסד 1–2 לפרו. שנה אחר כך נכלל ויוואס בסגל של פסארלה למונדיאל 1998 בצרפת. ויוואס פתח במשחקה הראשון של ארגנטינה, ניצחון 0–1 על יפן. במשחק השני בו גברה ארגנטינה 0–5 על ג'מייקה החליף ויוואס את רוברטו סנסיני לאחר 25 דקות בלבד, ושמר על מקומו בהרכב בניצחון 0–1 על קרואטיה בסיום שלב הבתים. לאחר ששיחק 120 דקות בניצחון על אנגליה בדו-קרב בעיטות עונשין בשמינית הגמר, לא שותף ויוואס בהפסדה של ארגנטינה 1–2 להולנד ברבע הגמר, שסיים את דרכה של נבחרתו בטורניר.
הטורניר האחרון של ויוואס בארגנטינה היה קופה אמריקה 1999, תחת המאמן מרסלו בייאלסה. לאחר שלא שותף בניצחון 1–3 על אקוודור, עלה ויוואס בהרכב בתבוסתה של ארגנטינה 0–3 לקולומביה, בו הוחלף לאחר כשעה. הוא שמר על המקום בהרכב בניצחון 0–2 על אורוגוואי, אך הורחק בכרטיס אדום בדקה ה-73. בעקבות ההרחקה החמיץ ויוואס את ההפסד 1–2 לברזיל שסיים את דרכה של ארגנטינה ברבע הגמר.
ויוואס הוסיף לשחק בנבחרת עד לשנת 2003, ובסך הכול ערך 39 הופעות במדי הנבחרת בהן כבש שער אחד.
קריירת אימון

בשנת 2006, לאחר פרישתו ממשחק פעיל, התמנה ויוואס לתפקיד עוזרו של דייגו סימאונה באסטודיאנטס לה פלאטה, והשניים הובילו את הקבוצה לזכייה באליפות אפרטורה 2006. ויוואס המשיך ללוות את סימאונה כעוזר מאמן גם בריבר פלייט בשנת 2008, שם זכו באליפות הקלאוסורה, ובסן לורנסו בין 2009 ל-2010.
את תפקידו הראשון כמאמן ראשי קיבל ויוואס בקילמס, בה החל ובה סיים את קריירת המשחק שלו, לקראת עונת 2013/2014. לאחר שלושה חודשים בלבד בתפקיד, בהם השיג עם הקבוצה 14 נקודות ב-12 משחקי ליגה והוביל אותה למקום ה-16, החליט ויוואס להתפטר מתפקידו בעקבות אירוע חמור בו תקף אוהד של קבוצתו ביציע, לאחר שזה הקניט אותו במהלך משחקה של הקבוצה.
בפברואר 2015 חזר ויוואס למגרשים כשהתמנה לתפקיד מאמן קבוצת המילואים של אסטודיאנטס. לאחר כעשרה חודשים קודם לתפקיד המאמן הראשי של הקבוצה, במקומו של גבריאל מיליטו.
ביוני 2017 הודחה קבוצתו ממפעל הגביע לאחר הפסד לפסיפיקו מהליגה הרביעית מה שהוביל לפיטוריו.
תארים > תארים כשחקן

מגן הצדקה (2): 1998, 1999
סטטיסטיקות > נבחרת לאומית

| נבחרת ארגנטינה> שנה | נבחרת ארגנטינה> הופעות | נבחרת ארגנטינה> שערים |
| --- | --- | --- |
| 1994 | 1 | 0 |
| 1995 | 1 | 0 |
| 1996 | 2 | 0 |
| 1997 | 5 | 0 |
| 1998 | 8 | 1 |
| 1999 | 7 | 0 |
| 2000 | 6 | 0 |
| 2001 | 6 | 0 |
| 2002 | 1 | 0 |
| 2003 | 2 | 0 |
| סה"כ | 39 | 1 |
הערות שוליים

↑  צפו: מאמן קילמס תועד מרביץ לאוהד הקבוצה, באתר וואלה, 19 באוקטובר 2013
| נבחרת ארגנטינה – קופה אמריקה 1997 |
| --- | --- | --- |
|  1 באסדס •  2 בריסו •  3 ברטי •  4 קלדרון •  5 רודולפו קרדוסו •  6 ראול קרדוסו •  7 קרוס •  8 דלגאדו •  9 גז'ארדו •  10 גונסאלס •   11 אוסאין •  12 לופס • 13 מרטינס •  14 מונסראט • 15 אוחדה • 16 פלגרינו • 17 פינדה • 18 פוסה • 19 רואה • 20 רוצ'ן • 21 ויוואס • 22 ספאטה • מאמן: פסארלה |  1 באסדס •  2 בריסו •  3 ברטי •  4 קלדרון •  5 רודולפו קרדוסו •  6 ראול קרדוסו •  7 קרוס •  8 דלגאדו •  9 גז'ארדו •  10 גונסאלס •   11 אוסאין •  12 לופס • 13 מרטינס •  14 מונסראט • 15 אוחדה • 16 פלגרינו • 17 פינדה • 18 פוסה • 19 רואה • 20 רוצ'ן • 21 ויוואס • 22 ספאטה • מאמן: פסארלה | ארגנטינה |
| נבחרת ארגנטינה – מונדיאל 1998 |
| --- | --- | --- |
|  1 רואה •  2 אז'אלה •  3 צ'אמוט •  4 פינדה •  5 אלמיידה •  6 סנסיני •  7 ק. לופס •  8 סימאונה •  9 בטיסטוטה •  10 אורטגה •   11 ורון •  12 בורגוס • 13 פאס •  14 ויוואס • 15 אסטרדה • 16 ברטי • 17 קבאז'רו • 18 באלבו • 19 קרספו • 20 גז'ארדו • 21 דלגאדו • 22 זנטי • מאמן: פסארלה |  1 רואה •  2 אז'אלה •  3 צ'אמוט •  4 פינדה •  5 אלמיידה •  6 סנסיני •  7 ק. לופס •  8 סימאונה •  9 בטיסטוטה •  10 אורטגה •   11 ורון •  12 בורגוס • 13 פאס •  14 ויוואס • 15 אסטרדה • 16 ברטי • 17 קבאז'רו • 18 באלבו • 19 קרספו • 20 גז'ארדו • 21 דלגאדו • 22 זנטי • מאמן: פסארלה | ארגנטינה |
| נבחרת ארגנטינה – קופה אמריקה 1999 |
| --- | --- | --- |
|  1 בורגוס •  2 אז'אלה •  3 סורין •  4 איבארה •  5 סימאונה •  6 סמואל •  7 בארוס שלוטו •  8 זאנטי •  9 פלרמו •  10 אורטגה •   11 לופס •  12 ביסארי • 13 ויוואס •  14 פוצ'טינו • 15 בריסו • 16 גוגליילמינפייטרו • 17 אוסאין • 18 קניה • 19 קלדרון • 20 איימר • 21 גונסאלס • 22 ריקלמה • מאמן: ביילסה |  1 בורגוס •  2 אז'אלה •  3 סורין •  4 איבארה •  5 סימאונה •  6 סמואל •  7 בארוס שלוטו •  8 זאנטי •  9 פלרמו •  10 אורטגה •   11 לופס •  12 ביסארי • 13 ויוואס •  14 פוצ'טינו • 15 בריסו • 16 גוגליילמינפייטרו • 17 אוסאין • 18 קניה • 19 קלדרון • 20 איימר • 21 גונסאלס • 22 ריקלמה • מאמן: ביילסה | ארגנטינה |
סבסטיאן סקילאצ'י

סבסטיאן סקילאצ'י (Sébastien Squillaci;‏ נולד ב-11 באוגוסט 1980 בטולון) הוא כדורגלן עבר צרפתי ששיחק בעמדת הבלם. שיחק במונקו, עמה העפיל לגמר ליגת האלופות ב-2004, וכן באולימפיק ליון, במדיה זכה בשתי אליפויות צרפת. עם נבחרת צרפת השתתף ביורו 2008 ובמונדיאל 2010.
קריירה

סקילאצ'י החל את הקריירה שלו ב-1997 במועדון הכדורגל מעיר הולדתו, ספורטינג טולון. לאחר ששיחק שישה משחקים במדי הקבוצה עבר ב-1998 לא.ס. מונקו, מהמועדונים החשובים בכדורגל הצרפתי. סקילאצ'י לא הצליח למצוא מקום של קבע במשחקי הקבוצה, ושיחק בעיקר במסגרת קבוצת המילואים של המועדון. בשנת 2000 המאמן קלוד פואל החליט להשאילו לקבוצת אז'אקסיו מליגת המשנה. סקילאצ'י הפגין יכולת משחק טובה במדי אז'אקסיו והפך לאחד מהשחקנים הבולטים בתולדות הקבוצה הקטנה.
לאחר עזיבתו של פואל ומינויו של המאמן החדש דידייה דשאן, חזר סקילאצ'י למונקו ב-2002. בעונתו המלאה הראשונה במדי מונקו, 2002/2003, הוא ביסס את מעמדו כבלם הקבוע בהרכב הפותח של הקבוצה. הוא סייע לה לסיים במקום השני בליגת העל הצרפתית ולזכות בטורניר גביע הליגה הצרפתית.
בעונת 2003/2004 ביסס סקילאצ'י את מעמדו כשחקן מצטיין גם ברמה הכלל-אירופית, כאשר היה אחד מהשחקנים הבולטים במונקו שהעפילה לראשונה בתולדותיה לגמר ליגת האלופות. הוא שיתף פעולה בחוליית ההגנה של הקבוצה יחד עם גאל ניבה. בשלב רבע גמר הטורניר, מול ריאל מדריד, כבש סקילאצ'י שער חשוב לקבוצתו במשחק החוץ, בו הפסידה 4-2. לאחר ניצחון 1-3 במשחק הגומלין העפילה הקבוצה בשל הפרש שערי חוץ לחצי הגמר, שם ניצחה את צ'לסי. במהלך משחק הגמר מול פורטו נכנס סקילאצ'י כמחליף, אך לא מנע את הפסד קבוצתו בתוצאה 3-0.
יכולתו הטובה של סקילאצ'י במדי מונקו העניקה לו מקום לראשונה בנבחרת צרפת. הוא ערך את הופעת הבכורה שלו במדיה במשחק מול נבחרת בוסניה והרצגובינה ב-2004, והחל לשתף פעולה בחוליית ההגנה של הנבחרת יחד עם ניבה. עם זאת, לאחר חזרתו של ליליאן טוראם לנבחרת נופה סקילאצ'י מסגלה, בניגוד לחברו ניבה, וכתוצאה מכך נעדר גם מהסגל למונדיאל 2006.
סקילאצ'י המשיך ושיחק במונקו במשך שנתיים נוספות, אך ב-2006 נחלה הקבוצה אכזבה כאשר סיימה במקום העשירי בלבד בליגה הצרפתית, מה שהוביל להתפטרותו של דשאן. בעקבות כך החליט סקילאצ'י לעזוב גם הוא את מונקו והועמד למעבר למספר קבוצות, בטרם חתם על חוזה לארבע שנים באולימפיק ליון. בעונת הבכורה שלו בליון, 2006/2007, יצר סקילאצ'י שותפות חזקה בחוליית ההגנה יחד עם הברזילאי כריס. הוא סייע לליון לזכות באליפות צרפת בפער של 17 נקודות מהמקום השני, ובאליפות נוספת גם בעונה שלאחר מכן.
לאחר שנתיים במדי ליון חתם סקילאצ'י על חוזה לשלוש שנים בסביליה הספרדית ביולי 2008. בעונתו הראשונה בסביליה הוא היה לשחקן קבוע בהרכב הקבוצה, אך בעונתו השנייה, 2009/2010, שיחק ב-16 משחקים בלבד. למרות זאת, הוא היה שותף לזכיית קבוצתו בגביע המלך הספרדי ובהעפלה לשמינית גמר ליגת האלופות.
בעקבות יכולת טובה שהפגין במדי ליון הוחזר סקילאצ'י לסגל נבחרת צרפת, ונכלל בסגלה לטורניר יורו 2008 על ידי המאמן ריימון דומנק. הוא לא שותף באף משחק במסגרת הטורניר, מאחר שעל פניו הועדפו בהרכב שחקנים כויליאם גאלאס, אריק אבידל ותוראם. אף על פי כן הוא המשיך לשחק בנבחרת לאחר הטורניר, ונכלל בסגל גם למונדיאל 2010.
באוגוסט 2010 עבר סקילאצ'י לארסנל האנגלית, ששילמרה תמורתו 4 מיליון לירות שטרלינג. בתאריך סיום החוזה 30 ביוני 2013 עזב את ארסנל ועבר לשחק בקבוצת בסטיה.
תארים

ליגת העל הצרפתית: 1999/2000
גביע הליגה הצרפתית: 2002/2003
סגנות ליגת האלופות: 2003/2004
ליגת העל הצרפתית: 2006/2007, 2007/2008
הגביע הצרפתי: 2007/2008
הסופר קאפ הצרפתי: 2006
סגנות גביע הליגה הצרפתית: 2006/2007
גביע המלך הספרדי: 2009/2010
נחל כסלון

| --- | --- |

נחל כסלון, עין ראפה ועין נקובא
 מידע כללי
 אורך:  22 קילומטרים
 מוצא:  גבעת הרדאר (he) 
 יובלים:  נחל כרמילה, נחל רזיאל, נחל טייסים 
 שפך:  נחל שורק (he) 
 מדינות באגן הניקוז:  ישראל 
  (למפת הרי ירושלים מוגדלת) נחל כסלון(למפת הרי ירושלים רגילה) נחל כסלון(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל כסלון(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל כסלון
 
נַחַל כְּסָלוֹן הוא אחד הנחלים הגדולים בהרי יהודה. מקורותיו נמצאים באזור גבעת הרדאר והיישוב הר אדר, ומשם הוא יורד בתלילות דרומה וחוצה את כביש ירושלים-תל אביב באזור הכפר אבו גוש. מיד אחרי שעוזב הנחל את הכביש נובעים בנחל ארבעה מעיינות שיוצרים קטע זורם לאורך חצי קילומטר - עין חמד. מכאן זורם הנחל מערבה, בפיתולים, בדרכו לשפלה. בעמקו בנויים הכפרים עין נקובא ועין ראפה. על מדרונות עמק הנחל התחתון התלולים נטוע יער הקדושים - פרויקט בו ניטעו 6 מיליון עצים לזכר קורבנות השואה. מיד אחרי יציאתו לשפלה פונה הנחל לדרום מערב ונשפך אל נחל שורק הגדול באזור בית שמש. הנחל אכזב לכל ארכו.
גלריית תמונות

עין אלג'מיל, המכונה כיום לעתים עין נקופה ולעתים עין אורי - מעיין שהיה בשטחים החקלאיים של הכפר בית נקובא, בערוץ נחל כסלון שמתחת לבתי מבשרת ציון
עין א-נקעה, המכונה כיום עין המסייעת 7020 - מעיין בנחל כסלון שהיה במזרח הכפר הנטוש בית נקובא, וכיום בסמוך לבית נקופה
מתחם עין חמד שבנחל כסלון ממעוף הציפור
עין לימון, בסמוך לעין ראפה, בערוץ הנחל. ששמו המקורי הוא עין אל-עומור, והיה בשטחי הכפר הנטוש ח'ירבת אל-עומור
השלוחה שעליה ניצב היה עד 1948 הכפר ח'ירבת אל-עומור, ומעבר לנחל כסלון,גבעת יערים, שהוקמה על אדמות הכפר
תחנת הגפה (המשמשת לתפעול ולבקרת המערכת ולבידוד מקטעים בעת חירום) "שואבה" של חברת נתיבי הגז הטבעי לישראל (נתג"ז) בנחל כסלון
מבט מזרחה על נחל כסלון מקרבת הכפר הערבי הנטוש כסלא על תל כסלון
מערת בני ברית שבנחל כסלון
סאפ לאבס ישראל

סאפ לאבס ישראל בע"מ (באנגלית: SAP Labs Israel) היא חברה בת של חברת התוכנה הגרמנית SAP, שלה מרכזי פיתוח בכעשרים מדינות.